《寄浙西廉访托克托使君》
元代·乃贤

银床清夜忆高谭，寄食门墙每自惭。久望旌麾来阙下，忽闻骢自渡江南。

宦情秋水人空老，世事浮云总不堪。独有苏公堤上柳，春来依旧绿毵毵。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。